ફિલ્મના ડિરેક્ટર અલી અબ્બાસ ઝફરના ખભા પર ‘એક થા ટાઈગર’ની સફળતા સાથે મૅચ થવાની જવાબદારી છે કેમ કે, ‘ટાઈગર ઝિંદા હૈ’ 2012માં આવેલી ‘એક થા ટાઈગર’ની સિક્વલ અથવા આગળ વધતી વાર્તા છે. પાંચ વર્ષ પહેલાં આવેલી કબીર ખાનની ‘એક થા…’ ભારત-પાકિસ્તાનના બે જાસૂસ (ટાઈગર-ઝોયા)ની ઉત્કટ પ્રણયકથા વિશેની ફિલ્મ હતી, જ્યારે અહીં ઈરાકમાં ખૂનખાર ટેરરિસ્ટ અબુ ઉસ્માનની ચુંગાલમાં ફસાયેલી પચીસ ભારતીય, પંદર પાકિસ્તાની નર્સને ઉગારવાની છે.